CELEX: 32005D0409
Language: sk
Date: 2005-05-31 00:00:00
Title: 2005/409/ES: Rozhodnutie Komisie z 31. mája 2005, ktorým sa mení a dopĺňa príloha I k rozhodnutiu 2003/804/ES ustanovujúcemu podmienky zdravia zvierat a požiadavky na certifikáty na dovoz mäkkýšov, ich vajíčok a gamét na ďalší chov, výkrm, premiestnenie alebo ľudskú spotrebu [oznámené pod číslom K(2005) 1585]   (Text s významom pre EHP)

2.6.2005   
            
            
               SK
            
            
               Úradný vestník Európskej únie
            
            
               L 139/16
            
         
      ROZHODNUTIE KOMISIE
   
   z 31. mája 2005,
   ktorým sa mení a dopĺňa príloha I k rozhodnutiu 2003/804/ES ustanovujúcemu podmienky zdravia zvierat a požiadavky na certifikáty na dovoz mäkkýšov, ich vajíčok a gamét na ďalší chov, výkrm, premiestnenie alebo ľudskú spotrebu
   [oznámené pod číslom K(2005) 1585]
   (Text s významom pre EHP)
   (2005/409/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 91/67/EHS z 28. januára 1991 o veterinárnych predpisoch, ktoré upravujú uvádzanie vodných živočíchov a výrobkov akvakultúry na trh (1), a najmä na jej článok 19 ods. 1,
   keďže:
   
               (1)
            
            
               V rozhodnutí Komisie 2003/804/ES (2) sa stanovuje dočasný zoznam tretích krajín, z ktorých majú členské štáty povolenie dovážať do Spoločenstva živé mäkkýše, ich vajíčka a gaméty určené na ďalší chov, výkrm, premiestnenie alebo ľudskú spotrebu, ako aj vzory certifikátov, ktoré musia sprevádzať dodávky takýchto produktov.
            
         
               (2)
            
            
               Do tohto dočasného zoznamu, ktorý sa zakladá na súčasnom obchodovaní s členskými štátmi, sa zaradili Kanada, Chorvátsko, Maroko, Nový Zéland, Tunisko, Turecko a Spojené štáty, pričom čakajú, kým Spoločenstvo vyhodnotí záruky, ktoré tieto krajiny môžu poskytnúť s ohľadom na choroby mäkkýšov.
            
         
               (3)
            
            
               Komisia posúdila záruky zdravotného stavu zvierat, ktoré poskytlo Maroko, Nový Zéland, Tunisko a Turecko, a zistila, že nespĺňajú všetky požiadavky stanovené v smernici 91/67/EHS a v smernici Rady 95/70/ES z 22. decembra 1995, ktorou sa zavádzajú minimálne opatrenia Spoločenstva na kontrolu niektorých chorôb lastúrnikov (3).
            
         
               (4)
            
            
               Kanada a Nový Zéland oznámili Komisii, že v súčasnosti nemajú záujem vyvážať do Spoločenstva živé mäkkýše na ďalší chov, výkrm ani premiestnenie.
            
         
               (5)
            
            
               Spojené štáty predložili svoj program vývoznej certifikácie z oblastí chovu mäkkýšov. Tento program Komisia posúdila a zistila, že poskytuje potrebné záruky na vývoz živých mäkkýšov určených na ďalší chov, výkrm alebo premiestnenie do Spoločenstva.
            
         
               (6)
            
            
               Chorvátsko nemá povolenie na vývoz živých mäkkýšov určených na ľudskú spotrebu na základe rozhodnutia Komisie 97/20/ES zo 17. decembra 1996, ktorým sa stanovuje zoznam tretích krajín, ktoré spĺňajú podmienky rovnocennosti pre výrobu a umiestňovanie lastúrnikov, ostnokožcov, plášťovcov a morských ulitníkov na trh (4). Dovoz takýchto mäkkýšov z tejto krajiny by sa preto nemal povoliť podľa rozhodnutia 2003/804/ES.
            
         
               (7)
            
            
               Taktiež je vhodné zjednodušiť tabuľku v prílohe I k rozhodnutiu 2003/804/ES.
            
         
               (8)
            
            
               Rozhodnutie 2003/804/ES by sa preto malo zodpovedajúcim spôsobom zmeniť a doplniť.
            
         
               (9)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Príloha I k rozhodnutiu 2003/804/ES sa nahrádza prílohou k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 31. mája 2005
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 46, 19.2.1991, s. 1. Smernica naposledy zmenená a doplnená nariadením (ES) č. 806/2003 (Ú. v. EÚ L 122, 16.5.2003, s. 1).
   
      (2)  Ú. v. EÚ L 302, 20.11.2003, s. 22. Rozhodnutie naposledy zmenené a doplnené rozhodnutím 2004/623/ES (Ú. v. EÚ L 280, 31.8.2004, s. 26).
   
      (3)  Ú. v. ES L 332, 30.12.1995, s. 33. Smernica naposledy zmenená a doplnená Aktom o pristúpení z roku 2003.
   
      (4)  Ú. v. ES L 6, 10.1.1997, s. 46. Rozhodnutie naposledy zmenené a doplnené rozhodnutím 2002/469/ES (Ú. v. ES L 163, 21.6.2002, s. 16).
   
      PRÍLOHA
      
         
            „PRÍLOHA I
            Územia, z ktorých je povolený dovoz určitých druhov živých mäkkýšov, ich vajíčok a gamét určených na ďalší chov, výkrm alebo premiestnenie do vôd do Európskeho spoločenstva alebo dovoz živých mäkkýšov určených na ďalšie spracovanie pred ľudskou spotrebou
            
                        Krajina
                     
                     
                        Územie
                     
                     
                        Poznámky
                     
                  
                        Kód ISO
                     
                     
                        Názov
                     
                     
                        Kód
                     
                     
                        Opis
                     
                  
                        CA
                     
                     
                        Kanada
                     
                     
                         
                     
                     
                         
                     
                     
                        Iba živé mäkkýše na ďalšie spracovanie pred ľudskou spotrebou
                     
                  
                        MA
                     
                     
                        Maroko
                     
                     
                         
                     
                     
                         
                     
                     
                        Iba živé mäkkýše na ďalšie spracovanie pred ľudskou spotrebou
                     
                  
                        NZ
                     
                     
                        Nový Zéland
                     
                     
                         
                     
                     
                         
                     
                     
                        Iba živé mäkkýše na ďalšie spracovanie pred ľudskou spotrebou
                     
                  
                        TN
                     
                     
                        Tunisko
                     
                     
                         
                     
                     
                         
                     
                     
                        Iba živé mäkkýše na ďalšie spracovanie pred ľudskou spotrebou
                     
                  
                        TR
                     
                     
                        Turecko
                     
                     
                         
                     
                     
                         
                     
                     
                        Iba živé mäkkýše na ďalšie spracovanie pred ľudskou spotrebou
                     
                  
                        US
                     
                     
                        Spojené štáty
                     
                     
                        US-01 Verzia 1/2005
                     
                     
                        
                                    —
                                 
                                 
                                    Humboldt Bay (Kalifornia)
                                 
                              
                                    —
                                 
                                 
                                    Netarts Bay (Oregon)
                                 
                              
                                    —
                                 
                                 
                                    Wilapa Bay, Totten Inlet, Oakland Bay, Quilcence Bay a Dabob Bay (Washington)
                                 
                              
                                    —
                                 
                                 
                                    NELHA (Havaj)
                                 
                              
                     
                        Živé mäkkýše na ďalší chov, výkrm alebo premiestnenie a na ďalšie spracovanie pred ľudskou spotrebou“